section_heading: Videospot
paragraph_text: mini|desno|Millaisova [[Ophelia kojom je inspiriran videospot]] Videospot za pjesmu snimljen je pod redateljskom palicom Rockyja Shencka. Prva scena prikazuje Minogueine noge u rijeci, zatim pokazuju se scene Minogue kako stoji, odjevena u bijelu haljinu, okružena divljim crvenim ružama i pjeva. Pokazuju se i scene Cavea kako stoji pored rijeke, zatim pogleda u jednu točku na rijeci i prekriva oči. Kreće se prema Minogue koja leži u rijeci, gdje rastu divlje ruže, u poziciji Millaisove slike Ophelia, što simbolizira njenu smrt. Pluta na leđima, okružena biljkama, tijelo joj je ukočeno i prekriveno vodom, samo lice, s otvorenim očima, je iznad vode. On podiže kamen koji je smješten pored nje i okreće ga. Onda se pokazuje okoliš u kojem se oni trenutno nalaze, mjesto gdje rastu divlje ruže, pa se onda opet prikazuje Minogue, preko koje gmiže veliki crni piton. Onda Cave rukom dotiče njeno tijelo, a zatim se prikazuje on kako miluje Minogue, koja sad leži izvan vode, haljina joj je zgužvana, desna ruka opružena i na njoj je vidljiva bijela rukavica. Skida joj crvenu traku s kose, a jedan zečić pretrči preko njene bijele haljine. Zatim joj skida oglicu s krstom, a onda se opet pokazuju u prvoj okolini, a Minogue je u rijeci i piton je i dalje na njenom tijelu. Zatim, opet scena Minogue kako stoji okružena ružama, a onda Cave onoj Minogue u rijeci stavlja ružu između zubi i zatvara joj oči.